b'\n_START_ARTICLE_\nGlan-Thompsonova prizma\n_START_PARAGRAPH_\nGlan-Thompsonova prizma je opti\xc4\x8dna prizma, ki spada med polarizacijske opti\xc4\x8dne prizme. Je podobna Nicolovi in Glan-Foucaultovi prizmi_NEWLINE_Imenuje se po nem\xc5\xa1kem fiziku in meteorologu Paulu Glanu (1846 \xe2\x80\x93 1898) in angle\xc5\xa1kem fiziku Silvanusu Phillipsu Thompsonu (1851 \xe2\x80\x93 1916).\n_START_SECTION_\nZgradbe in delovanje\n_START_PARAGRAPH_\nNarejena je iz dveh prizem iz kalcita, ki imata za osnovno ploskev pravokotni trikotnik. Mineral kalcit je znan po svoji dvolomnosti. Obe prizmi sta zlepljeni z kanadskim balzamom. Zaradi dvolomnosti se \xc5\xbearek, ki vstopi v prizmo, razcepi na dva \xc5\xbearka (redni in izredni). Redni \xc5\xbearek se na mestu, kjer sta prizmi zlepljeni, odbije (popolni odboj) in pozneje absorbira. Izredni \xc5\xbearek nadaljuje pot v prvotni smeri in izstopi iz prizme. Opti\xc4\x8dna os minerala kalcit je vzporedna oziroma pravokotna na ravnino, kjer se \xc5\xbearek odbije. V primerjavi z Glan-Foucaultovo prizmo ima Glan-Thompsonova ve\xc4\x8dji vhodni kot.'